Broj: 01-30/19

Datum: 17. 4. 2019. godine

**SAOPŠTENJE ZA JAVNOST**

Sa žaljenjem obavještavamo ljubitelje knjige i cjelokupnu bosanskohercegovačku javnost da članovi Zajednice izdavača/nakladnika u Bosni i Hercegovini neće sudjelovati na ovogodišnjem 31. Međunarodnom sajmu knjiga u Sarajevu. Članovi Zajednice odbijaju sudjelovati na manifestaciji bez koncepta i vizije i sa uvredljivim odnosom prema bh. izdavačima i autorima.

Uprkos našoj inicijativi da sa Centrom Skenderija uspostavimo stratešku partnersku saradnju, koja bi profilski, sadržajno i poslovno unaprijedila Sajam knjiga u Sarajevu, do te saradnje nažalost nije došlo. Nadamo se da će u najskorijoj budućnosti biti vraćano dostojanstva i ugled ovom sajmu i da će on ponovo postati važno mjesto/platforma za razvoj i predstavljanje bh izdavaštva.

Zajednica izdavača/nakladnika u Bosni i Hercegovini okuplja najznačajnije bh. izdavače, koji se duže vrijeme kontinuirano bave objavljivanjem estetski vrijednih i društveno korisnih knjiga i koji su uprkos teškim tržišnim uvjetima uspjeli opstati i očuvati visoke profesionalne izdavačke standarde. Zajednica izdavača/nakladnika u Bosni i Hercegovini članica je svjetske asocijacije izdavača IPA (International Publishers Association). Članovi zajednice čine oko 70 % ukupne relevantne produkcije bh knjiga.

Muamer Spahić,

predsjednik Zajednice izdavača/nakladnika